**Ministru kabineta noteikumu projekta „Grozījumi Ministru kabineta 2008.** **gada 21.** **jūlija noteikumos Nr.** **576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projektu „Grozījumi Ministru kabineta 2008. gada 21. jūlija noteikumos Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitāti „Informācijas sistēmu un elektronisko pakalpojumu attīstība” projektu iesniegumu atlases pirmo kārtu””(turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu**,** kas paredz deleģējumu Ministru kabinetam noteikt kārtību, kādā īsteno darbības programmas papildinājumā norādītās Eiropas Savienības fonda aktivitātes, nosaka projektu iesniegumu vērtēšanas kritērijus, prasības projekta iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.MK 2014. gada 25. novembra sēdes protokollēmuma (Nr.65 83.§) „Informatīvais ziņojums „Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2014. gada 30. septembrim”” (turpmāk – MK protokollēmums Nr.65) 11. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VARAM informē, ka 3.2.2.1.1. apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1. apakšaktivitāte) pirmās kārtas Labklājības ministrijas īstenotajā projektā Nr. 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” veiktais iepirkums aktivitātes „Asistenta pakalpojuma personām ar invaliditāti datu apmaiņas risinājuma izstrāde starp VDEĀVK Invaliditātes IS un sistēmu SPOLIS” īstenošanai, kas tika izsludināts divas reizes, ir beidzies bez rezultāta, jo sākotnēji ieplānotais finansējums ir nepietiekošs. Savukārt 3.2.2.1.1. apakšaktivitātes otrās kārtas Labklājības ministrijas īstenotajā projektā Nr.3DP/3.2.2.1.1/12/IPIA/CFLA/001 „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” pieejams finanšu resursu ietaupījums, kas radies īstenoto iepirkumu rezultātā. Novirzot iepriekš minētā projekta ietvaros ietaupīto finansējumu 15 000,00 *euro* apmērā uz projektu Nr. 3DP/3.2.2.1.1./09/ IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” tiks būtiski mazināts risks, ka netiek izstrādāts datu risinājums un pašvaldībām nebūs pieejams e-pakalpojums ar Veselības un darbspēju ekspertīzes ārstu valsts komisija (turpmāk – VDEĀVK) atzinumu, ka personai ir tiesības saņemt asistenta pakalpojumu, tādējādi nesasniedzot projekta mērķi. Samazinot projekta Nr.3DP/3.2.2.1.1/12/IPIA/CFLA/001 „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” finansējumu, projekta mērķis netiek ietekmēts. Savukārt optimizējot abu projektu finansējumu un papildinot asistenta pakalpojuma personām ar invaliditāti datu apmaiņas risinājuma izstrādei starp VDEĀVK Invaliditātes IS un sistēmu Valsts sociālās politikas monitoringa informācijas sistēmu, tiek novērsts neīstenota iepirkuma iespējamības risks. Ņemot vērā radušos situāciju un to, ka pastāv augsts risks nesasniegt mērķi projektā Nr. 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana”, atbilstoši MK protokollēmuma Nr. 65 11. punktam, noteikumu projekts paredz palielināt projekta Nr. 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” finansējumu un līdz ar to arī kopējo 3.2.2.1.1. apakšaktivitātes pirmās kārtas finansējumu. Vienlaikus ar noteikumu projektu VARAM plāno virzīt grozījumus 2010. gada 10. augusta noteikumos Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu”, kas paredz samazināt projekta Nr.3DP/3.2.2.1.1/12/IPIA/CFLA/001 „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” finansējumu, kā arī 3.2.2.1.1. apakšaktivitātes otrās kārtas finansējumu. |
| 3. | Projekta izstrādē iesaistītās institūcijas | Nav  |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar MK noteikumu Nr. 576 4.punktu 3.2.2.1.1. apakšaktivitātes mērķa grupa ir pārvaldes iestādes, pilnvarotās personas valsts pārvaldes uzdevumu veikšanai un citi informācijas sistēmu un elektronisko pakalpojumu lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Ar MK noteikumu projektu vienlaicīgi tiek plānots virzīt grozījumus MK 2010. gada 10. augusta noteikumos Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu””. |
| Atbildīgā institūcija | VARAM |
| Cita informācija | Nav |

*Anotācijas III, V – VII sadaļa – projekts šīs jomas neskar.*

Iesniedzējs:

vides aizsardzības un

reģionālās attīstības ministrs K.Gerhards

Vīza:

valsts sekretārs G.Puķītis

08.01.2015. 09:00

796

I.Briņķe

Vides aizsardzības un reģionālās attīstības ministrijas

Investīciju politikas departamenta

Programmu vadības nodaļas

vecākā eksperte

66016716, ieva.brinke@varam.gov.lv